# 13. HATOLYKA

1332-ben Hotolka néven írják az oklevelek. (Documente. XIV. C., III. 151.) Az 1567-es regestrumban 17 kapuval jegyzik. (Orbán: Székelyföld. III. 146.; C. Suciu: Dicţionar istoric.)

1332-ben plébániatemploma van, ebben az évben papja Salamon a pápai tizedjegyzék szerint 6 régi és 2 kicsi banálist fizet, majd ismét 2 banálist,1334-ben 4 sasos dénárt. (Beke: Az erd. egyházmegye. 125.; Documente. XIV. C., III. 151, 171.; Orbán: i.h.)

Középkori templomához 1668-ban építenek tornyot. (Schematismus. 1882. 106.)

Középkori tiszta katolikus lakói a reformáció idején is megmaradnak katolikusnak és ma is azok, mint filia.

Más vallású egyháza nem volt.