# 138. MAROSGEZSE

1366-ban Ges, 1461-ben Geze néven jelentkezik a forrásokban. (C. Suciu: Dicţionar istoric.)

Középkori templomról nincs adat.

Mivel a XVIII. században tiszta református falu (Alsó-Fehér vm. monografiája. I. 466.), bizonyos, hogy előbb katolikus lakói voltak, akik a reformáció idején reformátusok lettek.

Kezdetben Hadrév filiája (Ref. Névkönyv. 1868. 18.), majd Csekelakáé (Benkő J.: Transsilvania. II. 183.), saját templommal, mely a múlt század végén épült.