# 98. SZTÁNA

1288-ban Zthana, 1391-ben Eztana, 1444-ben Stana, 1630-ban Ztana, 1699-ben Esztana néven jelentkezik az oklevelekben. (C. Suciu: Dicţionar istoric.)

„Templomának alakja, stílusa nagy régiségre mutat.” (Beke: Az erd. egyházmegye. 140.) Ezt a megállapítást erősíti meg szentségfülkéje, mely csak reformáció előtti lehet.

Két harangja szintén ebből a korból való. A korábbi felirata: („Christus Rex Judeorum... 1537”, a másiké: „Jesus Nazaretus Rex Judeorum. Spiritus Venit in pace, Deus homo, factus est 1541”.)

1640-ből újításról, építkezésről van adat. 1838-ban bővítik. (Kovács: Magyar ref. templomok. II. 666.)

Festett kazettás mennyezetét 1743-ban Asztalos János készíti (Kelemen: Művészett. I. 212.), majd 1836-ban 36 új kazetta készül.

Középkori katolikus lakói a reformáció idején reformátusok lesznek, a templommal együtt.

A XVIII. században református anyaegyház, és e század elején is az. (Benkő J.: Transsilvania. II. 184.; Helységnévtár. 1913.)

Református templom