# 85. BÉTA

1566-ban Béta néven jelentkezik a forrásokban (C. Suciu: Dicţionar istoric.), 1567-ben a regestrum 17 kapuval jegyzi. (SZOKL. II. 219.)

A középkorban tiszta katolikus falu, és úgy látszik a reformáció után is nagyobb részben megmarad katolikusnak, mert amikor 1630. január 30-án elrendelik a vágási templom átadását a többség jogán a katolikusoknak, Béta mint a katolikus többség részese szerepel. (Schematismus. 1882. 193.) A legújabb korig nem volt temploma. A katolikus hívek Vágásra jártak templomba. 1960–1970 között templomot építettek.

A bétai katolikus templom