# 65. SZÁSZVESSZŐD

1373-ban említik először, amikor plébánosa Kirpechti (Kürpödi) János, aki 1375-ben Nagycsűrre kerül. Ekkor tehát plébániatemploma is van. (Beke: Az erd. egyházmegye. 26., jegyz.) 1379-ben Veseug néven szerepel. (C. Suciu: Dicţionar istoric.)

A XIX. század elején tornya összeomlik és 1863-ban a templomot is le kell bontani. 1877-ig épül új templom.

Temploma, a késő gótikus kor alkotása volt, Szt. Miklós tiszteletére. (Nägler: Die Ansiedlung. Tafel XVII./I 1.) Nagyobb harangja XV. századi.

Középkori lakossága a reformáció idején lutheránus lesz, a templommal együtt.

A XVIII. században lutheránus anyaegyház, és e század elején is az. (Benkő J.: Transsilvania. II. 210.; Helységnévtár. 1913.)