# 24. INOKHÁZA

1315-ben Inok, 1343-ban Inokháza, 1474-ben Inaktelke néven jelentkezik az okiratokban. (C. Suciu: Dicţionar istoric.) 1467-ben Jakab plébánosáról van adat, tehát középkori temploma is volt. (Kádár: Szolnok-Doboka vm. IV. 131.) (Nincs kizárva, hogy Jakab pap a Kolozs megyei Inoktelke papja volt, de ezt Kádár elveti.)

Későbbi adat nincs róla. Templomával együtt elpusztult. Bonchidától északra, Doboka felé, a Lóna patak partján húzódott. (Kádár: i.m. IV. 131.)