# 102. SEBESHELY

1309-ben Subcastro Petri néven jelentkezik először az oklevelekben. Ezt az adatot Péter-falvával is azonosítják. (Györffy: Az Árpád-kori: II. 179.) 1330-ban Subcastro, 1382-ben Sebes Minor, 1384-ben Kyssebes, 1403-ban Kyssebes és Kissebes a neve. (Györffy: i.m. II. 180.; C. Suciu: Dicţionar istoric.) (Urkundenbuch. IV. 592.)

1309-ben plébániatemploma van, papja, János a székeskáptalannak a sebesi dékánság papjai elleni perében szerepel: (Györffy: i.m. 179.) (Urkundenbuch. I. 288.)

1319-ben üresedésben lévő plébániája jövedelmének felét 6 márkára becsülik. Papja Jakab a pápai tizedjegyzék szerint 1332-ben 3 lotót fizet, majd 7 lotót, 1336-ban 16 garast. (Györffy: i.m. II. 180.) Az eredeti nevét adó várat (Péterváradja) a király parancsára 1280-ban lerombolják, mert a lerombolásra ítélt várakból a vidéket pusztították („ex quibus spolia et vastus... comittebantur...”). A vár romjai Szászcsortól délre emelkedő hegyormon láthatók. (Györffy: i.h.) Helyén már 1100-ban királyi vár volt.

Katolikus lakossága valószínűleg még a reformáció előtt kipusztult, s temploma is eltűnt.

Lutheránus templom