# 122. TORBOSZLÓ

1567-ben 10 kapuval jegyzik a regestrumban. (Orbán: Székelyföld. IV. 77.) . Régi templomról nincs adat. A katolikus korban Berekeresztúr filiája.

A reformáció után a hívek reformátusok és továbbra is Berekeresztúrhoz tartoznak, később pedig Nyárádszentimre református egyházához.

1793-tól református anyaegyház, amikor már biztosan van temploma is. (Ref. Névkönyv. 1904. LIII.) Sőt előbb, mert 1713-ból, 1760-ból, 1770-ből származó szentedényei vannak. Mai templomát 1838-ban építik. (Kovács: Magyar ref. templomok. II. 647.)

Más vallásról nincsenek adatok a múltból.

Híveiről vallanak a nevek és helynevek. 1575-ben a kerelőszentpáli csatában jelen van: Lőrinczi Péter, Bereczki Máté, Theokés Benedek, Theokés Máté, Mátéh Mihály, Tamási János, Máté István. (Barabás: SZOKL. VIII. 305.) Helynevei: Beroth, Bérc, Peingh, Kereklyuk, Kisbönik, Köts Peringh, Lyukat Borr, Nagymező, Patak, Szőlőmege, Szürdök, Venikvágása (SZOKL. VI. 41 l.), Keményeskút, Kődehegyese, Vaszkaló, Ravaszdomb, Telekcsérje, Középágy, Nyiraspatak, Telebükk (Benkő K.: Marosszék. 216.), Kevereg (Orbán: i.h.).