# 68. SZECSEL

1319-ben említik először oklevélben Feketewyz néven. (C. Suciu: Dicţionar istoric.), 1330-ban Nigra Aqua, 1413-ban villa Feketevyz, 1407-ben Cernavoda, 1509-ben Acwartz Wasser (uo.) formában fordul elő.

1330-ban plébániatemploma van, papja, Arnold a székeskáptalan és a szász papok vitájában szerepel. (Documente. XIV. C., II. 324.; Beke: Az erd. egyházmegye. 91., jegyz.; Urkundenbuch. V. 447, I. 433. ?)

Egy 1322. évi oklevélből ismeretes, hogy a szász faluk közé tartozott, amelyeket Salgó várával együtt Talmácsi Konrád fia, Miklós visszaadott Károly Róbertnek. (Documente. XIV. C., II. 50.)

A templomnak ma már nyoma sincs. Valószínű, hogy katolikus lakossága már a XV. században elpusztul, amikor a kenyérmezei ütközet előtt betört török seregek felperzselik Feketevizet, amelynek helyét 1733-ban a Szecsel néven jelentkező falu foglalja el. (Göllner: Geschichte der D. in R. 107.)

Már 1476-ban görögkeletiek lakják.