# 20. FÜZESMIKOLA

1326-ban jelentkezik először az okiratokban Mykolatelukefeu néven. (Györffy: Az Árpád-kori. II. 80.; C. Suciu: Dicţionar istoric.) 1369-ben Myklós, 1456-ban Mykola, 1457-ben Mycola formában fordul elő. (C. Suciu: i.m.)

A XVI. század második felében unitárius egyházközsége van, ami a reformáció századában csak úgy volt lehetséges, ha előbb középkori katolikus egyháza volt. (Kádár: Szolnok-Doboka vm. népokt. tört. 380.)

Az 1602–1603. évi pusztítás következtében a templom hívek nélkül marad és nyomtalanul elenyészik.

Régi híveiről a később is tovább élő helynevek beszélnek: 1715-ból Csonkás; 1750-ból Gyepjüs, Sóspatak, Sósoldal, Szőlők alatt; 1770-ból Kopasz, Böszörmény oldal; 1772-ból Farkasele, Csergou. (Kádár: Szolnok-Doboka vm. V. 182.)