# 16. BOLDOGFALVA

1448-ban Boldoghazzonfalva, 1462-ben Boldogazzonfalwa, 1587-ben Boldoghfalua néven jelentkezik az okiratokban. (C. Suciu: Dicţionar istoric.)

Beke Antal (Az erd. egyházmegye. 206.) a pápai tizedjegyzék 1332–1335. évi befizetését a Vallis Marie-templom után, amikor János pap 22 régi banálist fizet, Boldogfalvával azonosítja. A Documente viszont (XIV. C., III. 220.) Morgondával. Bármelyik legyen is a helyes, egy bizonyos: Boldogfalván 1448-ban Mária-templom volt, mert ettől kapta Boldogasszonyfalva nevét.

Középkori templomát teljesen átalakították, illetve újították.

Középkori tiszta katolikus lakói a reformáció során reformátusok lesznek, a templommal együtt.

A XVIII. században még református anyaegyház (Benkő J.: Transsilvania. II. 107.), de e század elején már csak filia (Helységnévtár. 1913.), mely Küküllővárhoz tartozik.

Református templom