# 42. NAGYESKÜLLŐ

1320-ban Esculeu maior (Györffy: Az Árpád-kori. II. 68.), 1331-ben Esculeu, 1415-ben Eskelev, 1587-ben Eoskeoleo (C. Suciu: Dicţionar istoric.) néven jelentkezik az oklevelekben.

1332-ben plébániatemploma van, papja, Pál ebben az évben a pápai tizedjegyzék szerint 20 dénárt fizet, 1334-ben 2 garast. (Györffy: i.h.; Beke: Az erd. egyházmegye.111.; Documente. XIV. C. III. 136.) Középkori katolikus lakói a reformáció idején reformátusok lesznek, a templommal együtt.

Az egykori egyház egyetlen tárgyi nyoma: egyházi birtokai még az 1880-as években megvoltak, ekkor adták el.

Hívei elenyészésével, bizonyára a XVII. század viharos éveiben, középkori temploma is korán elpusztul, melynek Pál volt a papja. Ekkor csak két református marad.

Kevés számban megmaradt hívei Ördögkeresztúrhoz tartoznak.