# 60. KEMÉNYNAGYSZŐLLŐS

1319-ben Zewles, 1348-ban Scewlws, 1587-ben Nagy Zeoleos néven jelentkezik az oklevelekben. (C. Suciu: Dicţionar istoric.)

Középkori oklevelek templomáról hallgatnak. 1680-ban azonban iskolája van, ami korábbi, középkori templomot feltételez. (Göllner: Geschichte der D. in R. 340.)

A XIII. században szászok alapítják. XII. századi templomából az erődtorony (harang) alsó részei maradtak meg, amikor 1476-ban újjáépítik a templomot. 1504–1507 között erődítik és 1820-ban bővítik. Szt. László tiszteletére volt szentelve. Csarnoktemplom volt sokszöggel záródó szentéllyel, a szentély mennyezete kereszthálózatos, ablakai csúcsívesek. (Fabini)

Egy harang XIV. századi, egy kisebb XV. századi.

Középkori tiszta katolikus lakói a reformáció idején lutheránusok lesznek.

A XVIII. században lutheránus anyaegyház (Benkő J.: Transsilvania. II. 211.), és e század elején is az. (Helységnévtár. 1913.)

Lutheránus templom