# 55. OROSZCSÜR

1160–1218 között bolgár menekültek telepednek le. (Fabini)

1380 villicus de villa Ruthenica (Urkundenbuch II. 530.)

1403-ban temploma van, mert Mihály plébánosáról van adat. (Urkundenbuch III. 294.)

A templom a XIII. században épül román stílusban torony nélkül.

1496-ban építkezés a templomnál, amire 10 aranyat kapnak a nagyszebeni 7 szék kasszájából.

1500-ban a szentély fölé tornyot emelnek. 1503-ban újra segélyt kapnak: 17 aranyat, 1507-ben 7 aranyat. 1578-ból felirat javításról: „Renovatum Anno 1578”. (Fabini)

Az eredeti épületből megőrizték a diadalívet, 3 befalazott félköríves ablakot és a nyugati kaput, szintén befalazva.

E század elején még megvolt az egyházközség lutheránus templomával, de 1910-ben már csak 2 lutheránus maradt.

Lutheránus templom