# 141. SZÁSZÖRMÉNYES

1319-ben villa Ermen (Ermen), 1374-ben Eurmenes, 1453-ban Orminis, 1492-ben Ermenyes, 1587-ben Eorminyes néven jelentkezik az oklevelekben. (C. Suciu: Dicţionar istoric.) Szász település.

1370-ben plébániatemploma van, ekkor Miklós a plébános (rector ecclesie de Eurmenes). (Urkundenbuch. IV. 431.; Beke: Az erd. egyházmegye. 26., jegyz.)

1374-ből István plébános ismeretes. Az erről szóló oklevélből azt is megtudjuk, hogy temploma Szent János tiszteletére volt szentelve (Urkundenbuch II. 430.; Beke: i.h., az Erdélyi Káptalani Levéltár után) Temploma erődített, barokk oltárral. A XVI. században gótikus templom épül. Szentélye bordás mennyezetes. Megvan a középkori szentségfülke is. (Fabini) Várfal vette körül, melyből csak a torony áll.

Középkori tiszta katolikus lakossága a reformáció idején lutheránus lesz, a templommal együtt. A XVIII. században lutheránus anyaegyház, és e század elején is az. (Benkő J.: Transsilvania. II. 211.; Helységnévtár. 1913.)

Lutheránus templom