# 75. NAGYNYULAS

1315-ben villa Nals néven írják. (C. Suciu: Dicţionar istoric.; Györffy: Az Árpád-kori. II. 365.) 1322-ben Nywlas, 1428-ban Felsewnywlas, 1446-ban Nagynywlas, 1510-ben Nagh Nywlas formában fordul elő. (C. Suciu: i.m.)

Középkori templomáról nincs adat.

Mivel a. XVII. században unitárius anyaegyház, ez feltételezi, hogy már a reformáció előtt katolikus lakossága volt és temploma.

A XVIII. században annyira elenyészik, hogy megszűnik egyházközsége és temploma is.

A maradék lakosság – úgy látszik – református lesz, mert a múlt században református filia, Komlódhoz tartozva. (Helységnévtár. 1913.)