# 73. KÜKÜLLŐALMÁS

Már 1317-ben Almás, és 1325-ben illetve 1446-ban is ilyen néven jelentkezik az oklevelekben. (C. Suciu: Dicţionar istoric.; Györffy: Az Árpád-kori. III. 547.)

Templomáról a középkori oklevelek hallgatnak. Reformáció előtti freskó maradványai középkori templomról tanúskodnak (Mária, Szt. György legenda, egy szakállas szent).

Mivel a XVIII. században református anyaegyház, ez megengedi a feltételezést, hogy okleveles feltűnésekor is volt temploma, s annak katolikus hívei a reformáció során reformátusok lettek, a templommal együtt.

A XVIII. században református anyaegyház, és e század elején is az. (Benkő J.: Transsilvania. II. 188.; Helységnévtár. 1913.)

Református templom