# 19. LŐRINCFALVA

Csak egyszer jelentkezik oklevélben, 1332-ben, Laurentü villa néven. (Györffy: Az Árpád-kori. II. 78.; Documente. XIV. C., III. 140.; C. Suciu: Dicţionar istoric.)

1332-ben plébániatemploma van, ebben az évben papja, Péter a pápai tizedjegyzék szerint 5 kicsi dénárt fizet.

Azóta nincs adat róla.

Sajószentandrás környékén feküdhetett. Györffy (i.h.) nem tartja kizártnak, hogy Sajószentandrással azonos, azon az alapon, hogy ennek birtokosa 1288-ban Lőrinc volt.