# 9. BODOS

1459-ben, akárcsak 1567-ben Bodos (C. Suciu: Dicţionar istoric.) néven jelentkezik az oklevelekben.

Középkori templomról nincs adat.

Mai temploma 1794-ben épült, de egy régi helyett építhették, mert már előbb anyaegyház. (Benkő J.: Transsilvania. II. 189.)

A XV. századból való három kelyhe régebbi templom létére enged következtetni. Ha lehetséges is, hogy máshonnan szerezte be ezeket az egyházközség, alig hihető, hogy egy kis egyházközség temploma három régi kehely birtokába jusson, ha nem létezett a régi időkben. (Kovács: Magyar ref. templomok. II. 653.)

Mindenképpen már a XVI. század előtt itt egyház volt, és az akkori katolikusok reformátusok lettek, a templommal együtt.

Más egyház nem létezett.

Református templom