# 23. HIDALMÁS

1298-ban Almás néven jelentkezik a forrásokban. (Györffy: Az Árpád-kori. II. 58.) 1332-ben de Pomerio, Hydalmás, 1365-ben Hydalmás, 1587-ben Hidalmás a neve. (Györffy: i.h.; C. Suciu: Dicţionar istoric.)

1298-ban Szent Demeterről nevezett kőtemploma van. (Györffy: i.h.)

1333-ban papja, Lőrinc a pápai tizedjegyzék szerint 1 garast fizet, majd 18 dénárt. (Beke: Az erd. egyházmegye. 111.; Documente. XIV. C., III. 169.). Ekkor tehát plébánia-temploma van.

1878-ban a templom a pusztulás szélén áll. Sorsát nem kerülheti el, nem lehetett kijavítani: lebontják és helyébe 1882-ben új templomot építenek. (Ref. Névkönyv. 1883.,12.; Kovács: Magyar ref. templomok. II. 663.)

Középkori katolikus lakói a reformáció során reformátusok lesznek, a templommal együtt.

A XVIII. században református anyaegyház, és e század elején is az. (Benkő J.: Transsilvania. II. 185.; Helységnévtár. 1913.)

A katolikus hívek részére kis házi kápolnát emelnek.

Református templom