# 12. FELMÉR

1206-ban villa Felmer, 1494-ben Felmer, 1534-ben Fölmer néven jelentkezik az oklevelekben. (C. Suciu: Dicţionar istoric.)

A középkorban az oklevelek a templomról hallgatnak. Mivel már Imre király idejében a kiváltságokban részesülő falvak között szerepel, bizonyos, hogy a XI–XII. század fordulóján templom is épül. Erre tanú a templom maga, melynek stílusjegyei az átmeneti (román-gótikus) korra utalnak.

Háromhajós bazilika templomnak épül.

Mai késő gótikus formáját a XV. században kapta. (Nägler: Die Ansiedlung. 136, Tafel XVII/35.; Göllner: Geschichte der D. in R. 28.) Később erődítik, de oldalhajóit lebontják és a várfalakat is részben. Harangtornya 1795-ben épül.

A felméri plébánián ölik meg 1534-ben az erdélyi vajdát és Czibah Imre püspököt.

Középkori tiszta katolikus lakói a reformáció idején lutheránusok lesznek, a templommal együtt.

A XVIII. században lutheránus anyaegyház, és e század elején is az. (Benkő J.: Transsilvania. II. 211.; Helységnévtár. 1913.)

Lutheránus templom