# 14. HILIB

Az 1567. évi regestrumban 14 kapuval jegyzik. (Orbán: Székelyföld. III. 133.) 1602-ben Hilib (C. Suciu: Dicţionar istoric.) néven jelentkezik.

A középkorban nem volt temploma, Gelencéhez tartozott. A templomépítésről 1690-ből van adat. Fatemplom volt. (Balogh J.: Magyar fatornyok. 59.; Schematismus. 1882. 100.)

Mivel 1864-ben összeomlik, új templomot építenek.

Tiszta katolikus falu volt és mindvégig megmaradt katolikusnak.