# 2. BERESZTELKE

1319-ben Beryteluka (Documente. XIV. C., I. 333.), 1503-ban pedig Berecztelke néven jelentkezik az okiratokban. (C. Suciu: Dicţionar istoric.)

1332-ben plébániatemploma van, papja, Lőrinc a pápai tizedjegyzék szerint ebben az évben 14 régi banálist és 21 új banálist fizet, 1333-ban 10 régi banálist. (Beke: Az erd. egyházmegye. 150.; Documente. XIV. C., III. 26, 157, 179.)

Középkori temploma ma is áll. Gótikus stílusú, torony nélküli. 1894-ben újítják. Új tornyot kap.

Egykori szentségfülkéje a szentély északi oldalán 1844.-i eltávolításáig még megvolt.

A XVIII. században háromszor szenvedett tűzvész miatt.

Középkori tiszta katolikus lakossága a reformáció idején református lesz, a templommal együtt.

A XVIII. században is református anyaegyház és ma is az. (Benkő: Transsilvania. II. 187.)

Református templom