# 113. SZENTMÁRTONFALVA

1238-ban villa Sancti Martini, 1347-ben v. Sancti Martini néven jelentkezik az oklevelekben. (C. Suciu: Dicţionar istoric.)

Béla király 1238. febr. 12-én kelt oklevele szerint Szentmártonfalva Boroskrakkó, Magyarigen és Sárd környékén (Documente. XI–XIII. C., I. 31 l, 411.), Magyarigentől keletre, Sárdtól délre feküdt. (Györffy: Az Árpád-kori. II. 186.), Lajos király 1347. május 19-én kelt oklevelében megismétli a határleírást és Szentmártonfalut megerősíti. (Documente. XIV. C., IV. 360.)

A falu neve Szent Márton tiszteletére szentelt templomának tanúja. A település templomával együtt eltűnt. Kerékdom nevű helyen található romok lehetnek a Szt. Márton templom maradványai.