# 120. SZÉKÁSVERESEGYHÁZ

1306-ban és 1313-ban jelentkezik először Vereseghiház néven. (Documente. XIV. C., I. 212.) 1324-ben Rufa Ecclesia, 1345-ben Veresegház, 1391-ben Veresegyház formában fordul elő. (C. Suciu: Dicţionar istoric.)

1313-ban említett neve (Veresegyház) templomáról tanúskodik. (Documente. XIV. C., I. 212, 216.; Györffy: Az Árpád-kori. II. 191.) Szász telepítés, 1700-tól görög katolikusok is lakják.

1332-ből papjának nevét is ismerjük: Ferenc, aki a pápai tizedjegyzék szerint 15 dénárt, 1333-ban János pap 70 dénárt, 1334-ben 20 dénárt és 1335-ben szintén 20 dénárt fizet. (Beke: Az erd. egyházmegye. 101.; Documente. XIV. C., III. 130, 187.; Györffy: i.h.

Temploma korán elpusztulhatott, mert későbbi adat sem templomáról, sem egykori katolikus lakóiról vagy azok utódairól nincs.

A springi dékánátushoz tartozott.