# 15. FELSŐFARKADIN (Hátszegtől nyugatra)

1446-ban Farkadyn néven jelentkezik, 1462-ben Felsőfarkadin (Suciu, Csánki V. 88).

Egy összeírásban szerepel egy templom 1538-ban mégpedig görögkeletieké volt. Bizonyosnak veszik, hogy a román nemesek is ekkor katolikusok voltak. Erre látnak többek között bizonyosságot abból, hogy az egyik nemesi családban az 1470-es években is Imre és Ferenc keresztnevek tűnnek fel, amely szokatlan a keletieknél. A középkori katolikusok reformátusok lesznek. Egy 1685. júl. 29-én kelt végrendeletből kitűnik, a család református volt. Arról is van adat, hogy a keletiek és a reformátusok közösen használták a templomot. Ez azonban már rég megszűnt a reformátusok megfogyatkozása miatt. E század elején már csak 6 református volt. (Schematismus 1913, Rusu)