# 45. TEKERŐPATAK

1567-ben a regestrum Tekerőpatak néven 40 kapuval jegyzi. (SZOKL. II. 221.) 1576-ban Tekerőpatak, 1602-ben Tekerő Patak, 1606-ban Tekerőpatak formában fordul elő. (C. Suciu: Dicţionar istoric.)

Középkori temploma nincs, hívei a gyergyószentmiklósi templomba jártak, ahol 1633-ban karzatot bővítettek részükre. (Az Oltár. II. 361.)

1724-ben lesz önálló plébánia, egy ideig Kilyénfalvával együtt. Már előbb a Gáborffi család építtet templomot. (Schematismus. 1882. 86.; Endes: Csík, Gyergyó, Kászon. 353.)

1801-ben nagy tűzvész pusztítja a falut. Leég a templom is. Régi falai meghagyásával újjáépítik. (Schematismus. 1882. 86.; Endes: i.h.)

E század elején is, akárcsak előbb, csak katolikus temploma van. (Helységnévtár. 1913.)