# 40. MEZŐSZENTMIHÁLY

1283-ban Zenthmyhaltelke (Györffy: Az Árpád-kori. III. 372.), 1319-ben villa Szentmihálteluka néven írják (Documente. XIV. C., I. 333.), majd 1466-ban Zentmiháltelke (C. Suciu: Dicţionar istoric. ), 1644-ben Szentmihály Telke (uo.) formában fordul elő.

A településnek 1283-ban Szent Mihályról való elnevezése bizonyosság arra, hogy Szent Mihály tiszteletére szentelt temploma volt. (Documente. XIV. C., I. 333.)

Valószínű, hogy a fenti okleveles adatok erre a Szent Mihályra vonatkoznak, noha később nincsenek adatok sem templomáról, sem híveiről, de reformátusokról tudunk, akik a középkori katolikusok utódai voltak. Azonkívül ennél a Szentmihálynál szerepel később is a Telke megnevezés, míg az ózdi kerületi Szentmihálynál sohasem.