# 88. JOBBÁGYTELKE

Az 1567. évi regestrumban mostani nevén jegyzik. (Orbán: Székelyföld. IV. 87.) 1614-ben Jobbágyitelkiffalva (Benkő K.: Marosszék. 178.) formában fordul elő.

1619-től fakápolna áll a temetőben. (Benkő K.: i.h.; Balogh J.: Magyar fatornyok. 168.) Mestergerendáján latin felirat jelzi, hogy a hódosi plébános építtette. Az új templom építésekor eladják a jobbágyfalvi görög katolikusoknak. Az 1980-as években leégett.

1778-ban építik az új templomot, zömök toronnyal. 1985-ben bővítik, csak a tornyot hagyva meg. Székelyhódos filiája, 1781-ből pedig önálló plébánia. A katolikus egyházon kívül más egyház sohasem volt itt. A helynevek egykori lakóiról vallanak: Darvas patak, Tarbükk (Orbán: i.h.), Csere oldal, Nagykő feje, Farbükk, Tarbükk.

Katolikus templom