# 48. BITA

Az 1567. évi regestrumban Bytha néven 5 kapuval jegyzik. (Orbán: Székelyföld. III. 167., 1. jegyz.) 1602-ben Bita (C. Suciu: Dicţionar istoric.) néven írják a források.

Újabban egyesek Bitával azonosítják a pápai tizedjegyzék 1332-es és 1334-es adatait (Aluta. VIII–IX. 121.; C. Suciu: Dicţionar istoric), de – amint azt Bikfalvánál jeleztük – ez biztosan téves.

Középkori templomára való utalás nincs, csupán csak az, hogy Rétyre jártak templomba a Szentegyház útján. (Orbán: i.m. III. 168.)

Ma is álló temploma a XVI. század második felében épült. (Kovács: Magyar ref. templomok. II. 668.)

A XVIII. században református anyaegyház. (Benkő J.: Transsilvania. 192.) Más egyház és templom Bitán nem volt.

Református templom