# 41. FELSŐKÁPOLNA

1332-ben Capella néven jelentkezik az okiratokban. (Györffy: Az Árpád-kori. III. 554.), majd 1361-ben Kapulna, 1434-ben Kapolna a neve. (C. Suciu: Dicţionar istoric.)

1332-ben plébániatemploma van, ebben az évben papja, Márton a pápai tizedjegyzék szerint 7 régi banálist fizet, majd 12 dénárt. (Györffy: i.m. III. 554–555.; Documente. XIV. C., III. 131.; Beke: Az erd. egyházmegye. 144.)

A XVI. századtól görögkeletiek telepednek le.

Temploma korán elpusztul s elenyésznek a hívei is, mert később nem szól róluk a krónika.