# 29. BÁCSFALU

1444-ben Báchfalva néven jelentkezik a forrásokban. (C. Suciu: Dicţionar istoric.) 1456-ban villa Bachfalw, 1507-ben Batschfalva, 1652-ben Bácsfalu (uo.) formában fordul elő.

Középkori temploma nincs, de katolikus lakói vannak, ugyanis hívei Csernátfalu Szent Mihály egyházához tartoznak, amiről a Csernátfalunál idézett 1456. évi oklevél beszél és az 1527-ben öntött harang, amelyben Bácsfalu egyháza is részes.

Középkori katolikus lakói a reformáció idején, noha magyarok, lutheránusok lesznek s azok is maradnak, mint az anyaegyház.

1811-ben építik mai templomukat és 1808-tól önálló egyházközségként léteznek. (Orbán: Székelyföld VI. 154.)

Lutheránus templom