# 121. SZÉLKÚT

1332-ben Zilkuch néven jelentkezik először az okiratokban. (Urkundenbuch. I. 233.; Györffy: Az Árpád-kori. II. 185.; C. Suciu: Dicţionar istoric.) 1360-ban Sarkuch, 1403-ban Zylkwth, 1517-ben Zilkwt a neve. (C. Suciu: i.m.)

1332-ben plébániatemploma van, papja ebben az évben a pápai tizedjegyzék szerint 20 dénárt fizet, majd ismét 20 dénárt, 1333-ban 12 dénárt. (Györffy: i.h.; Documente. XIV. C:, III. 124,153,159.) Középkori templomáról, katolikus híveiről nincs későbbi adat. Korán elpusztulhatott, mert 1403-ban lakói már keleti vallásúak. Pusztulásának oka az 1350-es nagy pestisjárvány.