# 42. MEZŐGEREBENES

1294-ben Gerebenes néven jelentkezik a forrásokban. (C. Suciu: Dicţionar istoric.) 1303-ban villa Gerebenus, 1401-ben Gerebenyes, 1468-ban Gerebenyes (uo.) formában fordul elő. 1567-ben a regestrum 1 kapuval jegyzi.

1332-ben plébániatemploma van, ebben az évben papja, Péter a pápai tizedjegyzék szerint 5 regi banálist fizet, majd 14 dénárt és ismét 32 dénárt, 1334-ben 10 dénárt, 40 montan dénárt, majd 16 dénárt. (Beke: Az erd. egyházmegye. 182.; Documente. XIV. C., III. 123, 144.; Orbán: Székelyföld. N. 209., 2. jegyz.)

Középkori katolikus lakossága a reformáció idején református lesz.

A XVIII. században még református anyaegyház. (Benkő J.: Transsilvania. II. 183.)

A múlt században temploma elpusztul, csak egy haranglábot tudnak megmenteni, s református lakossága nagyon megfogyatkozik.

A XV. századtól görögkeleti lakossággal népesül be.