# 73. CSEJD

Az 1567. évi regestrumban Chejid néven szerepel. (Orbán: i.m. IV. 103., 1. jegyz.) Csejdfalva néven is jelentkezik. (C. Suciu: Dicţionar istoric.)

Templomáról az első adat 1681-ből ismeretes, amikor fatemplomot építenek, faharanglábbal. Hamarosan leég mind a kettő. A hívek előbb Székeshez tartoznak, majd 1687-től anyaegyház. 1788-ban a leégett fatemplom helyett kőtemplomot építenek. (Ref. Névkönyv. 1904. V.)

Az eredetileg tiszta katolikus lakosság a reformáció után református lesz. Más egyház nem ismeretes a múltban.

Erről beszélnek a helynevek is: Avas, Bedecs, Bérc földe, Ernyés, Fekete szilva, Kis kút, Nagyalmás, Szénégető, Dzurduk (SZOKL. VI. 405.), Őrhegy, Agyagos oldal, Liget, Orotvány, Borzjuk, Virgó (Benkő K.: Marosszék. 275.).