# 121. SZÉKELYFANCSAL

1505-ban Fanchal néven jelentkezik az okiratokban (C. Suciu: Dicţionar istoric.), 1567-ben a regestrum 7 kapuval jegyzi. (SZOKL. II. 220.). 1602-ben Fancsal (C. Suciu: i. m.) formában fordul elő.

Kis filia volt, hol Székelyszenttamáshoz, hol – utóbb – Székelyszentkirályhoz tartozott. 1766-ban Szentkereszt tiszteletére kápolnát építenek. (Schematismus. 1882. 189.) 1844-ben újjáépítik.

Mindvégig megmarad katolikus településnek.