# 45. ZEYKFALVA

1453-ban Strigfalwa, 1472-ben Zey-falwa, 1480-ban Zaykfalwa, 1507-ben Zeyk Atrighfalwa néven említik az oklevelek. (C. Suciu: Dicţionar istoric.) 1377-ben a Zeyk, Zayk család neve ismeret. (Györffy: Az Árpád-kori. III. 299–300.)

Középkori templomában „imago pietatis”-t ábrázoló falfestmény van, amely csak középkori lehet. (Balogh J.: Az erd. renaissance. 45/50.)

Középkori katolikus lakói a reformáció idején reformátusok lesznek, a templommal együtt. A XVIII. században református anyaegyház (Benkő J.: Transsilvania II. 182.), a század elején azonban már csak filia. A régi templom ma görög-keleti.

Görögkeleti templom