# 43. GYG?

1334-ben Gyg néven írják a pápai tizedjegyzékben. (C. Suciu: Dicţionar istoric.) Ekkor papja Jakab, aki 15 dénárt fizet. (Documente. XIV. C., III. 176.)

Korán elpusztult település lehetett, mert templomáról, illetve a településről már régtől nincs adat. Szászsebes vidékén feküdt.

Mivel Algyógynak volt plébániája, de a pápai tizedjegyzékben nem szerepel, nem lehetetlen, hogy Gyg mögött Algyógy rejlik.