# 17. HOLTMAROS

1319-ben Holtmaros (Documente. XIV. C., I. 333.), 1366-ban Holhmoros (C. Suciu: Dicţionar istoric.), 1512-ben Holth Maros (uo.) néven jelentkezik az okiratokban.

Középkori templomáról nincs adat.

A helység magyar neve után ítélve, már 1319-ben katolikus lakossága volt. (Ref. Névkönyv. 1892. 17.; Benkő J.: Transsilvania. II. 187.) 1711-ben református anyaegyház. Majd egy ideig csak filia, de 1797-től újra anyaegyház (Ref. Névkönyv. 1892. 17.) és azóta is az. Eszerint középkori katolikus lakói a reformáció idején reformátusok lesznek és azok is maradnak.

1868-ban a templom leég, melynek helyébe 1876-ban építik a mai templomot. (Kovács: Magyar ref. templomok. II. 655.)

Református templom