# 100. JÁSFALVA

Neve 1566-ban tűnik fel az okiratokban. (C. Suciu: Dicţionar istoric.) Az 1567. évi regestrum Jastfalva néven 6 kapuval jegyzi. (SZOKL. II. 219.) 1602-ben Jasdfalva (C. Suciu: i. m.) a neve. Középkori temploma nem volt.

Lakói tiszta katolikusok voltak és a reformáció korában reformátusok lettek. Kányád templomához tartoztak és a XVII. században is Kányád filiája. (Benkő J.: Transsilvania. II. 189.)

E század elején református anyaegyház. (Helységnévtár. 1913.)