# 2. ASZUBESZTERCE

Neve 1332-ben jelentkezik először a pápai tizedjegyzékben (Györffy: Az Árpád-kori. I. 558.; C. Suciu: Dicţionar istoric.) Arida helyett Amdának írva. 1587-ben Arida Bistricia (C. Suciu: i.m.) formában fordul elő.

1332-ben plébániatemploma van, ebben az évben papja, Hermann a pápai tizedjegyzék szerint 1 lotó ezüstöt fizet, 1333-ban szintén ennyit, 1334-ben 4 garast, majd újra 2 garast, 1335-ben 2 garast, majd ismét 1 garast. (Györffy: i.m. I. 560.; Documente. XIV. C., III. 135, 147, 162, 175, 194, 212.; Beke: Az erd. egyházmegye.115.)

Középkori temploma helyén új templom áll, amelyet 1858–61-ben építettek. (Fabini)

A tiszta katolikus falu a reformáció idején a templommal együtt lutheránus lesz és az is marad.

A XVIII. században lutheránus anyaegyház és e század elején is az. (Benkő J.: Transsilvania. II. 208.; Helységnévtár. 1913.)

Lutheránus templom