# 41. SZÁRAZAJTA

1332-ben Zozacha, illetve Zarahzahka néven írják az okiratok. (Beke: Az erd. egyházmegye. 108.; C. Suciu: Dicţionar istoric.) 1567-ben a regestrum Száraz Aytaha néven 43 kapuval jegyzi. (Orbán: Székelyföld III. 16.)

1332-ben plébániatemploma van, ebben az évben papja, Benedek a pápai tizedjegyzék szerint 6 és fél régi banálist fizet, 1333-ban 6 dénárt, 1335-ben 6 veröczeit. (Beke: i.h.; Documente. XIV. C., III. 152, 163, 216.)

A régi templom a falu alsó végén állott. Ezt azonban, vagy már későbbi utódját 1783-ban lebontják és helyette a falu közepén újat építenek. A régiből semmit se mentenek át. (Orbán: i.h.; Kovács: Magyar ref. templomok. 654.)

Középkori tiszta katolikus lakói a reformáció korában reformátusok lesznek, a templommal együtt, és azóta is azok.

A XVIII. században református anyaegyház. (Benkő J.: Transsilvania. II. 189.)

Református templom