# 57. SZÉKELYFÖLDVÁR

1291-ben Feuldvár néven jelentkezik az okiratokban, akárcsak 1320-ban, 1332-ben, 1441-ben és 1555-ben. (C. Suciu: Dicţionar istoric.)

1332-ben plébániatemploma van, ebben az évben papja, Fábián a pápai tizedjegyzék szerint 30 dénárt fizet. (Orbán: Székelyföld. V. 86., 1. jegyz.; Beke: Az erd. egyházmegye. 182.)

A középkori templomot lebontják és helyette 1856–1864 között szép kis templomot építenek.

Régi építészeti emlékeiből semmi sem őrződött meg.

A régi, XVII. századi templomból egyetlen harang maradt meg. Felirata szerint 1642-ben öntette Dévai Nagy Pál és felesége, Földváró Ros Anna. (Orbán: i.m. V. 86.; Ref. Névkönyv. 1868. 16.)

Középkori katolikus lakossága a reformáció idején református lesz, a templommal együtt. Híveinek számát a Basta korszak és az 1848-as szabadságharc meggyérítette.

A XVIII. században református anyaegyház (Benkő J.: Transsilvania.. II. 183.) és e század elején is az. (Helységnévtár. 1913.)

Református templom