# 27. CIKMÁNTOR

1325-ben az oklevelek Chekmantul néven említik. (Györffy: Az Árpád-kori. III. 550.; C. Suciu: Dicţionar istoric.) 1366-ban Chykmanthel, 1412-ben Chekmanthol, 1435-ben Chikmantor, 1587-ben Czikmantor formában fordul elő. (C. Suciu: i.m.)

Első okleveles megjelenésekor már szász település, s így bizonyos, hogy abban az időben temploma is van. A régi templomot 1851-ben lebontják. Helyén 1865-ben épül a mai templom klasszicista stílusban.

A régi templomból egy reformáció előtti kisharang maradt meg. Felirata: „O rex glorie veni cum pace.”

Tiszta katolikus lakói a reformáció idején lutheránusok lesznek, a templommal együtt.

1400-ból származó harangja középkori templomának tanúja, az abban az időben elterjedt felírással: „O Rex glorie, Veni cum pace.”

A XVIII. században lutheránus anyaegyház (Benkő J.: Transsilvania. II. 211.), és e század elején is az. (Helységnévtár. 1913.)

Lutheránus templom