# 80. LEMNEK

1206-ban Lewenech, 1289-ben Leubaigteluky, 1507-ben Lobling, 1536-ban Lebling néven jelentkezik az oklevelekben. (C. Suciu: Dicţionar istoric.)

A XIII. században már itt vannak a szász telepesek, akik templom nélkül nem maradhattak.

1507-ben és 1698-ban templomépítésre segélyeket gyűjtenek. Erődített szentélye volt. Szt. Márton tiszteletére szentelték. Egyszerű várfal vette körül három toronnyal. (Fabini)

Mai templomuk középkori alapokra épült 1886-ban. (Nägler: Die Ansiedlung. Tafel XVII./XLI., Tafel XIX.) Középkori tiszta katolikus lakói a reformáció idején lutheránusok lesznek, a templommal együtt.

A XVIII. században lutheránus anyaegyház, és e század elején is az. (Benkő J.: Transsilvania. II. 210.; Helységnévtár. 1913.

Lutheránus templom