# 25. ISTVÁNHÁZA

1410-ben Istvánháza néven jelentkezik a forrásokban. (C. Suciu: Dicţionar istoric.) 1463-ban István-háza (Szent István Emlékkönyv. III. 211.), 1587-ben ismét Istvánháza (C. Suciu: i.m.) formában fordul elő. Hilértelke település állott a helyen a XIII. században. Családnév formában már 1383-ban létezik. (Orbán: Székelyföld. V. 56., 6. jegyz.)

Régi templomának keletkezése idejére csak egy 1634-ból származó felirat utal, mely egy ajtószemöldökön olvasható: 1614. M. Che choronensis. (Orbán: i.m. V. 56.) Bizonyosra vehető, hogy a templom reformáció előtti.

A fent idézett Szent István Emlékkönyv Szent István tiszteletére szentelt temploma alapján e névből származtatja a falu nevét.

Harangja – felirata szerint – reformáció előtti, tehát középkori: „Regina coeli letare, alleluja, 1498”. Bár erről az a hagyomány járja, hogy Cintos tájékán találták, a földbe elrejtve. (Orbán: i.h.)

A templomot 1820-ban bővítik, és tornyát is akkor emelik. (Ref. Névkönyv. 1868. 18.)

A reformáció idején a katolikus falu templomával együtt református lesz.

A XVIII. században református anyaegyház (Benkő J.: Transsilvania. II. 183.), és e század elején is csak református temploma és egyháza van. (Helységnévtár. 1913.)

Református templom