# 30. DOMBÁR

1332-ben Dumbar néven jelentkezik az oklevelekben. (C. Suciu: Dicţionar istoric.; Györffy: Az Árpád-kori. III. 140.) 1333-ban Drumbar, 1520-ban Drombar formában írják. (C. Suciu: i.m.)

1332-ben plébániatemploma van, ebben az évben papja, Ábrahám a pápai tizedjegyzék szerint 40 dénárt fizet, majd 20 dénárt, 1333-ban 32 dénárt. (Beke: Az erd. egyházmegye. 80.; Batthyaneum. II. 126.; Documente. XIV. C., III. 124, 137, 159.; Györffy: i.h.)

A középkorban a püspöki uradalomhoz tartozott.

Középkori katolikus lakói a reformáció idején reformátusok lesznek, a templommal együtt. A XVIII. században már csak filia. (Benkő J.: Transsilvania. II. 182.)

Temploma rég elpusztult és e század elejéig már hívei sincsenek.