# 5. ALSÓCSOBÁNKA

1314-ben és 1343-ban Chubanka, 1554-ben Alsochyobanka, 1616-ban Csobánka néven jelentkezik a forrásokban. (C. Suciu: Dicţionar istoric.)

1332-ben plébániatemploma van, ebben az évben papja, Miklós a pápai tizedjegyzék szerint 2 garast és 11 új banálist fizet. (Documente. XIV. C., III. 140.)

Valószínű, hogy temploma még a reformáció előtt elpusztul, mert sem egykori templomáról, sem volt híveinek későbbi, a reformáció századában bekövetkezett változásairól nincs semmi adat.