# 5. CSOMAKŐRÖS

1464-ben Kewres néven jelentkezik az okiratokban. (C. Suciu: Dicţionar istoric.) Az 1567. évi regestrumban Keoreos néven szerepel, 14 kapuval. (Orbán: Székelyföld. III. 156.)

Középkori templomról nincs adat.

Mai templomának építését az 1600-as évekre teszik, ami valószínűvé teszi korábbi, tehát középkori templom létét is.

A XVIII. században már anyaegyház. (Benkő J.: Transsilvania. II. 192.)

Katolikus lakói a reformáció idején reformátusok lesznek, s azóta is csak református egyháza van.

Református templom