# 60. RÜSZ

1424-ben villa Rüz, 1494-ben Rwessen, Rwz, 1506-ban Zuz néven írják az oklevelekben. (C. Suciu: Dicţionar istoric.)

1441-ben plébániatemploma van, plébánosa Mihály. (Urkundenbuch. V. 88.) 1453-ban Lőrinc a plébános. (Urkundenbuch. V. 427.)

A plébánia és temploma még régebbi, mert 1424-ben, amikor feloszlatják a szebeni prépostságot, már mint létező plébánia, Nagyszeben patronátusa alá kerül. (Göllner: Geschichte der D. in R. 57.)

1636-ban egy Szt. Lukácsnak szentelt, tehát reformáció előtti templom helyébe újat építenek. 1914–1920 között használhatatlan. Kijavítása során az oldalhajókat lebontják. (Fabini) Egyszerű várfal veszi körül, melyhez a XVIII. században még több torony tartozott, de romos állapotban. (Fabini)

Középkori temploma ma is áll, de földcsuszamlás miatt 1782-ben újjáépítve. Középkori tiszta katolikus lakossága a reformáció során lutheránus lesz, a templommal együtt.

A XVIII. században lutheránus anyaegyház, és e század elején is az. (Benkő J.: Transsilvania. II. 210.; Helységnévtár. 1913.)

Lutheránus templom